Introduzzjoni Din is-sena l-istatwa Titulari ta' San Pietru qed tagħlaq il-50 sena minn mindu nġiebet Birżebbuġa. Ħafna studjużi fil-qasam artistiku jsostnu li din l-istatwa hija fost l-ifjen statwi maħdumin fl-injam minn dawk kollha li nġiebu minn barra minn Malta. Bla dubju ta' xejn din hija okkażjoni speċjali ħafna għall-poplu ta' Birżebbuġa. Biex jiġi mmarkat dan l-anniversarju ġie ħsieb li fost affarijiet oħra, jinkiteb innu popolari devot u melodjuż. B'hekk barra l-Innu Popolari tas-surmast Carmelo Pace, is-Soċjetà issa se jkollha innu popolari ieħor kollu kemm hu tagħha. Biex issir distinzjoni bejn l-Innu Popolari prinċipali miktub mis-surmast Carmelo Pace, dan l-innu l-ġdid ingħata isem differenti, isem poetiku, mehud mill-qawwa espressiva ta' l-aħħar vers tar-ritornell: 'Li nħobbuk bħalma niesna ħabbewk'. Il-mużika ta' dan l-innu ġiet fdata f'idejn is-surmast Mro. Ravmond Sciberras F.L.C.M, l-aktar għaliex kien mixtieq stil ta' mużika u idjoma, li ssibha b'mod mill- aktar versatili fil-pinna ta' dan il-kompożitur. Barra minn hekk, din mhux l-ewwel darba li s-Soċjetà tagħna qed taħdem spalla ma' spalla ma' dan is-surmast. Kienet is- sena 2000 meta l-banda tagħna esegwiet il-Kantata 'Tu Es Petrus', mill-pinna tiegħu: Meta kmieni din is-sena ġiet l-idea ta' dan l-innu u ġie kkuntattjat is-surmast Sciberras, dan sostna li qabel xejn kien jeħtieġ li ssir il-lirika tiegħu l-ewwel. Għal dan il-għan sar kuntatt ma' bniedem ieħor ta' kapaċita' kbira fejn tidħol poeżija u lirika ta' innijiet devoti. Qed nirreferi xejn inqas għall-Professur Oliver Friggieri li minkejja x-xogħol kbir li għandu, aċċetta li jikteb il-versi għal dan l-innu popolari ġdid. 'Inħobbuk Bħalma Niesna Ħabbewk' Analiżi Letterarja u Mużikali tal-Innu l-ġdid Lil San Pietru à kitba u iU) ta' Josef Schembri. L-Innu: Temi u Struttura Letterarja L-innu huwa msejjes fuq diversi temi, imma l-aktar importanti huma: id-devozzjoni tan-nies ta' Birżebbuġa; il-ġmiel u l-imponenza artistika tal-istatwa titulari ta' San Pietru; u l-ġrajja bibblika fl-Atti tal-Appostli fejn naraw lil San Pietru jiġi meħlus mill-anġlu tal-Mulej. Ħaġa tassew interessanti f'dan l-innu hija l-mod li bih il-poeta għażel li ma jiżolax dawn it-temi fi strofi separati imma jagħġinhom flimkien tul il-poeżija kollha. Il-kunċett ta' passat u preżent huwa predominanti ħafna u huwa preżenti fl-imħabba li kellhom u għad għandhom in-nies ta' dan ir-raħal għal patrun tagħhom San Pietru. Hija ċara ħafna r-referenza li l-poeta jagħmel dwar is-sbuħija u l-aspett artistiku tal-vara titulari. Dan jagħmlu billi jinqeda bl-espressjoni ta' wiċċ il-qaddis u t-tislima t'idejh u minnhom jislet l-aspett divin u spiritwali biex fl-aħħar iwaħħadhom mal-esperjenza nisranija ta' dan il-poplu devot: 'It-tbissima ta' wiċċek ħanin' u 'Ibqa' żomm idek soda fuq rasna'. L-istess ħaġa jagħmel meta jitkellem dwar il-ġrajja bibblika li minnha l-parroċċa ħadet it-titlu titulari uniku tagħha. Hawnhekk il-poeta jinqeda bis- simbolu tal-ktajjen li nsibuhom marbutin ma' saqajn San Pietru fil-vara titulari. Jagħmel ukoll referenza għall-anġlu li fil-ħemda tal-lejf ħeles lil San Pietru mill-jasar ta' Erodi. Bħal każ ta' qabel, anke hawn il-poeta jinqeda b'dawn is-simboli biex minnhom joħroġ tifsira reliġjuża fejn mistikament il-poplu jsir bħallikieku parteċipi tal-ġrajja li minnha San Pietru għadda minnha: 'Tnti magħna tintrabat bil-ktajjen' u 'Inti magħna tistenna lill-anġlu'. Il-figura ta' San Pietru, bħala l-qaddis protettur ta' dan ir-raħal u ta' dan il-poplu hija ppreżentata fil-kliem devot indirizzat lill-qaddis stess. Biex joħloq dan l-effett, il-poeta jagħmel użu minn forma ta' anafora, l-użu insistenti ta' kliem bħal Inti u Miegħek fil-bidu ta' xi versi. Ir-ritornell, element komuni f'dawn it-tipi ta' innijiet popolari joħloq, il-climax neċessarju (anke mużikalment) biex dan l-innu jieħu xejra ta' talba u wegħda fl-istess ħin. Hawnhekk naraw il-poplu ta' Birżebbuġa jeżalta isem missirijietna u isem San Pietru u jintrabat li jibqa' jħobb lil San Pietru hekk kif missirijietna għamlu tul is- snin l-imgħoddija. Ta' interess partikolari hija l-għażla tal-poeta li jiftaħ dan l-innu bir-ritornell u mhux bi strofa komuni. L-Innu jieħu l-isem tiegħu proprju minn dan l-aħħar vers tar-ritornell: 'li nħobbuk bħalma niesna ħabbewk'. Mil-lat ta' prosodija, l-innu huwa maqsum fi tliet partijiet jew aspetti prinċipali. Bejn kull aspett (li hu magħmul minn żewġ strofi), insibu ritornell li jservi bħala mument ta' waqfa u ta' riflessjoni. Kif aċċennajt aktar kmieni, il-poeta għażel li jiftaħ l-innu bir-ritornell, b'hekk l-innu huwa kompost minn erba' ritornelli, b'żewġ strofi bejn ritornell u ieħor. Il-pied huwa dak imsejjaħ amfibrakkju (-l-). L-erba' versi ta' kull strofa, jalternaw bejn pjan u tronk kull wieħed, bl-ewwel vers b'għaxar sillabi (dekasillabu) u t-tieni wieħed b'disa' sillabi. Insibu rima bejn l-aħħar kelma tat-tieni vers u l-aħħar kelma tar- raba' vers. L-Innu: Struttura u analiżi mużikali Dan l-innu proċessjonali u devot iddedikat lil San Pietru jiftaħ b'introduzzjoni qasira li twassal għall- ritornello prematur. Kemm il-vers kif ukoll ir-ritornello huma mibnija fuq figuri ta' tliet noti. Is-sentenzi mużikali jikkonsistu fi frażijiet ta' tmien battuti l-waħda li jinqasmu fi tnejn ta' erbgħa. Fihom infushom, il-frażijiet jerġgħu jinqasmu fi tnejn permezz ta' kadenza. Din l-istruttura mużikali hija magħrufa aħjar bħala waħda Binarja (AB) mingħajr modulazzjoni. Il-melodija hija waħda kantabbli ħafna bi sfond ta' armonija diatonika u ritmu regolari. Dan l-inmu proċessjonali u dwot iddedikat Ll San Pietru jiffab b'introduzzjoni qasna li Wara għal-mitemella ppematun. Konm il-vers bil ukoll insitamella. kuma mibnija fuq figuri ta' Miet maħ Ravmond Sciberras F.L.C.M: Biografija u xogħlijiet simili. Is-surmast Rav Sciberras twieled Bormla fis-27 ta' Diċembru tal-1967. L-ewwel ġibda mużikali ħadha mill- każin tal-banda tal-lokal tiegħu stess. Studja t-Teorija, l-Kuntrapunt, l-Armonija, il-Fuga, l-Orkestrazzjoni u l-Istorja Mużikali mal-Professur Charles Żammit u s-surmast Carmelo Pace. Wara għamel kors intensiv fil- komposizzjoni mas-surmast Pawlu Grech. Soċjetà Filarmonika San Pietru Banda Birżebbuġ Barra minn hekk huwa wkoll.membru reġistrat mal-PRS (Performing Rights Societv) of London u membru reġistrat mal-MCPS: (Mechanical Copvright Protection Societv). Kiteb diversi komposizzjonijiet ta' ġeneru u idjoma tradizzjonali għall-baned mużikali, għall-orkestra, għall-mużika da camera u mużika għall-korijiet u vuċijiet. Fost dawn ix-xogħlijiet insibu 'Invitation and Dance' għal klarinett u pjanu li rebbħitu l-ewwel premju f'kompetizzjoni mtella' mill-Performing Rights Societv, London and the Societv of Arts Manufacture and Commerce fis-sena 1992. Xogħlijiet oħra ta' livell għoli huma 'Unitv' (choir a cappella), 'Messa Tota Pulchra',' Tantum Ergo in Re', 'Eulogv'. ' Puerkinesis', ĊChristus', Tislima lil San Gejtanu' (cantata), ' Maria Mater Gratiae ' (cantata), 'Innu lil San Filep', ' Għanjiet lil Maria Bambina' (cantata), 'Is-Sejħa', ''Marija' u ma jistax jonqos li nsemmu l-Innu l-kbir miktub esklussivament għas-Soċjetà tagħna 'Tu es Petrus'. Fil-qasam tac-Chamber Music, is-surmast Rav Sciberras addotta sistema differenti u aktar moderna minn dik tradizzjonali. Tant hu hekk li fil-komposizzjonijiet tiegħu 'two-part Inversions', ''Bagatelles' għal pjanu, 'Fantasia for Piano and Violin', u s-silta String Quartet' naraw sistemi tekniċi moderni fil-komposizzjoni tipiċi tas-seklu għoxrin. Madankollu, il-qasam favorit u li fih is-surmast Sciberras huwa l-aktar prolifiku huwa dak bandistiku. Kiteb ammont kbir ta'siltiet mużikali u mhux biss marċi, tant li fis-sena 2000 ħareġ compact disc bl-aktar xogħlijiet importanti li kellu, fosthom il-Preludio mill-Innu l-Kbir Tu Es Petrus miktub għas-Soċjetà tagħna. Din il-cd iġġib l-isem ta' Millenium Salute u ġiet irrekordjata mid- ditta ''Doven Recordings Limited' bil-parteċipazzjoni professjonali tal-'Vorkshire Wind Orchestra', fl- Ingilterra. Barra l-komposizzjonijiet ta' natura sinfonika, is- surmast Sciberras kiteb ammont kbir ta' marċi nistgħu ngħidu minn kull ġeneru. Dawk brijużi u dawk funebri huma fost l-aktar popolari. Is-Surmast Sciberras sal- ġurnata tal-lum ħareġ cassette ta' marċi brijużi u tliet compact discs ta' marċi funebri. Sentejn ilu ġie wkoll mistieden jikteb il-mużika għal film ċinematografiku Malti bl-isem Anno Domini XXXIII, film ibbażżat fuq il- passjoni ta' Sidna Ġesu Kristu. Ngħaddu issa biex nitkellmu fuq il-ġeneru ta' innijiet li bħalu aħna se nżanżnu wieħed din is-sena minn taħt idejn dan il-kompożitur. Is-surmast Rav Sciberras huwa isem rinomat fejn jidħlu innijiet minn dan it-tip. Fis-sena 1994, kiteb b'suċċess l-ewwel innu devot tiegħu bl-isem 'Omm Beltna'', innu li għadu jitkanta b'tant devozzjoni sal- ġurnata tal-lum għall-festa tal-Kunċizzjoni f'Belt twelidu, Bormla. Wara dan is-suċċess ġewlu ikkummissjonati diversi innijiet devoti minn dan it-tip fosthom: ''Madonna tal-Grazzja ' (Ħaż-Żabbar, 1998); Marija Bambina (Naxxar, 2002); San Piju X (Santa Luċija, 2002); Santa Marija (Ħ' Attard, 2002); San Ġużepp (Bormla, 2002); Sant'Elena (Birkirkara, 2003); Santa Tereża (Bormla, 2003); Bil-Kuruna Dehbiena fuq Rasek (Bormla, 2004); Lill-Patruna tal-Belt Beland (Żejtun, 2005); Lil San Ġorġ Martri (Ħal-Qormi, 2006); Assumpta Mater Nostra (Mosta, 2007); Kewkba Tiddi Ta' Pajjiżna (2007); Sabiħa (Santa Marija, Hal-Għaxaq, 2008); u din is-sena 2009 kien imiss l-innu tagħna ''Inħobbuk Bħalma Niesna Ħabbewk'' iddedikat lil San Pietru kif ukoll innu devot għall-Kommunita' Xlukkajra ġirien tagħna, bl-isem 'Int Madonna tax-Xlukkajri' għall-festa tagħhom tal- Madonna ta' Pompej, innu li ser iżanżnuh fl-istess żmien magħna. 'Altezmza bitdk għaglod, Pieħra Tuwjjibi. iltlumifina madlmeluk u nuiegfikiu i biunħtabbik bħalma wiesna bablemku' 'Inħobbuk Bħalma Niesna Ħabbewk' Prof. Oliver Friggieri xogħlijiet simili Il-Professur Oliver Friggieri hu l-awtur ta' numru kbir ta' kotba maħruġin f'Malta u f'diversi pajjiżi barranin. Ir-rumanzi, in-novelli u l-poeżiji tiegħu ġew maqlubin f'diversi lingwi. Kotba tiegħu dehru bl-Ingliż, Taljan, Franċiż, Maċedonjan, Sloven, Serb, Kroat, Grieg, Ġermaniż, Romen, Għarbi, Portugiż, Bengali, Finlandiż, u Urdu. L-istudji tiegħu, bl-Ingliż u bit-Taljan, dehru f'numru kbir ta' rivisti akkademiċi barranin. Indirizza madwar sebgħin kungress internazzjonali fl-Ewropa u l-poeżiji tiegħu inqraw f'diversi recitals internazzjonali fi bliet ewlenin. Ħa l-M.A. (1975) u l-Ph.D. (1978) fil- Letteratura Maltija bit-teżijiet 'La cultura italiana in Dun Karm' u ''La cultura italiana del romanticismo e la poesia maltese', li t-tnejn ġew ippubblikati bħala volumi fl-Italja. Qaleb għall-Malti bosta xogħlijiet mil-Latin, Ingliż u Taljan. Ex-Kap tad-Dipartiment tal-Malti fl-Universita' (1988-2004), u Professur tal-Letteratura. Kontributur regolari ta' diversi rivisti barranin. Dawn huma wħud mill-kotba tiegħu: La cultura italianaa Malta— Dun Karm (Firenze), Storia della letteratura maltese (Milazzo), Laz (Belgrad), Baruhove Zagate (Ljubljana), A Turn of the Wheel (Paislev), Minciuna (Timisoara), La menzogna (Genova), Storie per una sera (Treviso), La rituel du crepuscule (Pariġi), Nous sommes un desir (Lussemburgu), A Distraught Pilgrim (Missouri), Povesti pentru o seara (Bukarest), La voce dell'onda (Alghero), A Mentira (Lisbona), A Malte — histoires pour le crepuscule (Pariġi), Koranta and Other Short Stories from Malta, Il-Poeżija Miġbura, u r-rumanzi Fil-Parlament ma jikbrux Fjuri, Ġiżimin li Qatt ma jiftaħ, It-Tfal jiġu bil-Vapuri, La Jibbnazza Niġi Lura. Dan l-aħħar ukoll ippubblika l-ktieb Fjuri li ma Soċjetà Filarmonika San Pietru Ba Birżebbuġa À.D. 1990 jinxfux, ġabra ta' tifkiriet ta' bejn is-snin 1955-1990 mil- lenti tal-awtur innifsu, ktieb li qed jagħmel suċċess kbir u qed jiġi kkunsidrat fost l-isbaħ xogħlijiet minn idejn Oliver Friggieri. Nitkellmu issa dwar innijiet devoti li ħarġu mill-pinna ta' dan il-poeta, li bħalu aħna issa ser ikollna wieħed. Il-Professur Oliver Friggieri huwa l-awtur tal-versi ta' bosta innijiet sagri u devoti li nkantawhom matul il- kalendarju liturġiku kollu tal-Knisja. Fost dawn insibu: Bl-ikbar Hena (Mużika ta' A.Borġ), Ejja fostna (Mużika ta' A.Borġ), Fik it-tama Mulej (Mużika ta' A.Borġ), Ftakar fina, Mulej (Mużika ta' A.Borġ), Ħares lejna, Mulej (Mużika ta' A.Borġ), Ħenn għalina (Mużika ta' A.Borġ) u Kif naħsbu fik, Ġesu ħanin (Mużika: Melodija Gregorjana). Huwa wkoll l-awtur tal-versi tal-Oratorjo famuż Pawlu ta' Malta fuq mużika tal-mibki Charles Camilleri. Għeluq Ninsabu ċerti li dan l-innu se jinżamm fil-qlub kollha ta' dawk li ser jisimgħuh u jgawduh mhux biss din is-sena, is-sena li fih ser jiġi mżanżan biex jitfakkar l-anniversarju tal-istatwa, imma ċerti li ser ikun innu mistenni ħafna minn dawk ta' warajna. Hawn wieħed jinduna kemm anniversarji bħal dawn iservu ta' okkażjoni biex fihom jiġu varati opri sbieħ, xogħlijiet mirquma u ta' ċertu kalibru, li jkomplu jferrħu u jżidu fl-imħabba lejn il-festa, lejn is- Soċjetà u lejn il-qaddis tagħna San Pietru Appostlu. F'dik li hi mużika, ħafna kienu dawk is-Soċjetajiet u l-għaqdiet mużikali f'Malta, fejn sforz l-interess ġenwin lejn l-arti mużikali u l-mużika bandistika rnexxielhom jorbtu isimhom ma' innijiet u marċi partikolari. Dan l-innu ġie wkoll irrekordjat fuq compact disc u kif normalment isir f'innijiet ta' dan it-tip, ġie rrekordjat bil-kant miegħu biex b'hekk in-nies tkun tista' mhux biss tapprezza l-versi sbieħ tal-awtur imma tkun tista' wkoll tiftakru u żżommu f'qalbha. B'hekk żammejna u mxejna mal-eżempju tajjeb li jagħmlu baned aħra bħalna, speċjalment dawk li bħalna varaw innu devot mill-pinna tas-surmast Rav Sciberras. Minn hawnhekk nirringrazzjaw b'mod partikolari lis- soprana lokali u brava s-sinjura Marthese Grech tas- sehem tagħha fil-kant ta' dan l-innu, innu li żgur għandu jibqa' fil-qlub tan-nies ta' Birżebbuġa u jimla b'ferħ kbir u b'sens ta' kburija lin-nies ammiraturi u partitarji tal- banda u tas-Soċjetà tagħna. Ministeru għat-Turiżmu u Kultura. (2008) Oratorju: Pawlu ta' Malta Innijiet. Ħajr lis-surmast Rav Sciberras F.L.C.M tal-għajnuna li tani f'partijiet minn dan l-artiklu.